《次韵谢王君》
元代·方回

妙年富才藻，亹亹迫渊云。
逸势波澜阔，神功混沌分。
百为争细故，一笑付微醺。
天地江河在，终垂万古文。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。